РЕШЕНИЕ 2014/294/ОВППС НА СЪВЕТА
от 20 май 2014 година
за изменение на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
като взе предвид предложението на върховния представител на Съюза по въпросите на външните работи и политиката на сигурност,
като има предвид, че:
(1)
На 22 май 2013 г. Съветът прие Решение 2013/233/ОВППС (1), с което се създава мисията на Европейския съюз за подкрепа за интегрирано управление на границите в Либия (EUBAM Libya). Срокът на действие на Решение 2013/233/ОВППС изтича на 21 май 2015 г. Финансовата референтна сума, посочена в него, обхваща периода от 22 май 2013 г. до 21 май 2014 г.
(2)
Решение 2013/233/ОВППС следва да бъде изменено, за да се удължи периодът, за който се отнася финансовата референтна сума, до 21 май 2015 г.
(3)
EUBAM Libya ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
ПРИЕ НАСТОЯЩОТО РЕШЕНИЕ:
Член 1
Решение 2013/233/ОВППС се изменя, както следва:
1)
Член 11, параграф 5 се заменя със следното:
„5. Ръководителят на мисията осигурява защитата на класифицираната информация на ЕС в съответствие с Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на ЕС (2).
(2) ОВ L 274, 15.10.2013 г., стр. 1.“" 						
2)
Член 13, параграф 1 се заменя със следното:
„1. Референтната сума, предназначена за покриване на свързаните с EUBAM Libya разходи за периода от 22 май 2013 г. до 21 май 2014 г., е в размер на 30 300 000 EUR.
Референтната сума, предназначена за покриване на свързаните с EUBAM Libya разходи за периода от 22 май 2014 г. до 21 май 2015 г., е в размер на 26 200 000 EUR.“
3)
В член 15, параграфи 1 и 2 позоваванията на „Решение 2011/292/ЕС“ се заменят с позовавания на „Решение 2013/488/ЕС“.
Член 2
Настоящото решение влиза в сила в деня на приемането му.
Съставено в Брюксел на 20 май 2014 година.